Document ID: 32006D0396

ODLOČBA KOMISIJE
z dne 2. junija 2006
o spremembi Odločbe 2005/710/ES o nekaterih zaščitnih ukrepih v zvezi s sumom na visoko patogeno aviarno influenco v Romuniji
(notificirano pod dokumentarno številko C(2006) 2137)
(Besedilo velja za EGP)
(2006/396/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1) in zlasti člena 18(7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
ob upoštevanju naslednjega:
(1)
Po izbruhu aviarne influence, ki jo je decembra 2003 v jugovzhodni Aziji povzročil visoko patogeni sev virusa H5N1, je Komisija sprejela več zaščitnih ukrepov v zvezi s to boleznijo, zlasti Odločbo Komisije 2005/710/ES z dne 13. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco v Romuniji (3).
(2)
Odločba 2005/710/ES določa začasno ustavitev uvoza žive perutnine, ratitov, pernate divjadi ter gojene pernate divjadi, živih ptic, ki niso perutnina, vključno s pticami hišnimi ljubljenci, valilnih jajc teh vrst ter nekaterih proizvodov iz ptic iz nekaterih delov Romunije, ki jih je ta bolezen prizadela, v Skupnost.
(3)
Romunija je sedaj obvestila Komisijo o več potrjenih primerih in še več primerih suma na visoko patogeno aviarno influenco v perutninskih jatah v okraju Brasov, ki je zunaj romunskih območij, regionaliziranih v Odločbi 2005/710/ES. Romunija je posredovala informacijo, da se v prizadetem okraju izvajajo ukrepi za izkoreninjenje in nadzor bolezni. Dodatni ukrepi biološke varnosti se uporabljajo v vseh 42 romunskih okrajih.
(4)
Glede na trenutno stanje bolezni v Romuniji, je treba razširiti dele Romunije, za katere velja začasna ustavitev zadevnega uvoza v Skupnost.
(5)
Odločbo 2005/710/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2005/710/ES se nadomesti z besedilom iz Priloge k tej odločbi.
Člen 2
Države članice nemudoma sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
Člen 3
Ta odločba je naslovljena na države članice.
V Bruslju, 2. junija 2006

Labels: 3
17
18
6